CELEX: 32018D0767
Language: hu
Date: 2018-05-22 00:00:00
Title: A Tanács (EU, Euratom) 2018/767 határozata (2018. május 22.) a közvetlen és általános választójog alapján a kilencedik alkalommal megrendezésre kerülő európai parlamenti képviselői választások időszakának meghatározásáról

25.5.2018   
            
            
               HU
            
            
               Az Európai Unió Hivatalos Lapja
            
            
               L 129/76
            
         A TANÁCS (EU, Euratom) 2018/767 HATÁROZATA
   (2018. május 22.)
   a közvetlen és általános választójog alapján a kilencedik alkalommal megrendezésre kerülő európai parlamenti képviselői választások időszakának meghatározásáról
   AZ EURÓPAI UNIÓ TANÁCSA,
   tekintettel az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmányra (1) és különösen annak 11. cikke (2) bekezdésének második albekezdésére,
   tekintettel az Európai Parlament véleményére (2),
   mivel:
   
               (1)
            
            
               A Tanács a 78/639/Euratom, ESZAK, EGK határozatában (3) a közvetlen és általános választójog alapján első alkalommal megrendezésre kerülő európai parlamenti képviselő választások időszakaként az 1979. június 7. és 10. közötti időszakot határozta meg.
            
         
               (2)
            
            
               A kilencedik választást nem lehetséges a 2019-es év megfelelő időszakában megtartani.
            
         
               (3)
            
            
               Következésképpen egy másik választási időszakot kell meghatározni,
            
         ELFOGADTA EZT A HATÁROZATOT:
   1. cikk
   Az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 10. cikkének (1) bekezdésében említett időszak a kilencedik választás esetében a 2019. május 23. és 26. közötti időszak lesz.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2018. május 22-én.
      
         
            a Tanács részéről
         
         
            az elnök
         
         K. VALCHEV
      
   
   
      (1)  HL L 278., 1976.10.8., 5. o.
   
   
      (2)  A 2018. április 18-i vélemény (a Hivatalos Lapban még nem tették közzé).
   
      (3)  A Tanács 78/639/Euratom, ESZAK, EGK határozata (1978. július 25.) a közvetlen és általános választójog alapján első alkalommal megrendezésre kerülő európai parlamenti képviselői választások időszakának meghatározásáról (HL L 205., 1978.7.29., 75. o.).